Čehu-latviešu biedrība

Čehu-latviešu biedrība ir nevalstiska interešu biedrība ar galveno mītni Čehijā, Prāgā. Biedrības mērķis ir palīdzēt Čehijas un Latvijas attiecību attīstībai kultūras, izglītības, tūrisma un ekonomikas jomā, popularizēt Čehijā latviešu tautas vēsturi un šodienu, tās kultūru un valodu.

 Vēsture 
Biedrība dibināta 1990. gada 22. jūnijā ar nosaukumu Čehu-latviešu klubs un turpina vēsturiskās čehu un latviešu draudzības tradīcijas, kas īpaši izpaudās starpkaru Čehoslovākijas-Latvijas biedrības darbībā.

Čehu-latviešu biedrību dibināja Latvijas draugi, kuri 1990. un 1991. gados līdzorganizēja demonstrācijas un petīcijas, lai atzītu Baltijas republiku atjaunoto neatkarību. Toreiz šīm aktivitātēm ar saviem parakstiem pievienojās gandrīz 30 000 Čehoslovākijas pilsoņu. Kopš 1993. gada biedrība cieši sadarbojas ar Latvijas Republikas vēstniecību Prāgā, kur 1997. gadā tika dibināts Latviešu kultūras centrs. Biedrība kopš 2015. gada tiek dēvēta par Čehu-latviešu biedrību.

 Atsauces 

 Ārējās saites 

 Mājaslapa
 Čehu-latviešu biedrība Facebook

Kategorija:Latvija
Kategorija:Čehija
Kategorija:Nevalstiskās organizācijas
Kategorija:Starptautiskas nevalstiskās organizācijas